Haraldur Johannessen fær greiddar 56,7 milljónir króna á næstu tveimur árum , samkvæmt starfslokasamningi hans . Haraldur samdi um starfslokasamning til tveggja ára við dómsmálaráðherra en hann lætur af störfum sem ríkislögreglustjóri um áramót . Þetta kemur fram í svari Áslaugar Örnu Sigurbjörnsdóttur dómsmálaráðherra við fyrirspurn fjárlaganefndar um starfslok Haraldar og hvernig þau verða fjármögnuð . Í svarinu segir að ekki sé gert ráð fyrir sérstakri fjármögnun því samningurinn rúmist innan fjárveitinga málaflokksins . Þá segir að til samanburðar hefðu laun Haraldar út skipunartímann , sem hefði átt að vera árið 2023 , numið 104,6 milljónum króna með launatengdum gjöldum , eða 80,5 milljónum króna án launatengdra gjalda . Starfslokin voru að frumkvæði Haraldar , segir Áslaug í svari sínu . Lögum samkvæmt er ráðherra ekki heimilt að víkja ríkislögregla úr starfi . Fréttablaðið / Anton Brink Starfslokasamningurinn kveður á um 56,7 milljónir króna til ársins 2022 , eða 47,2 milljónir króna án launatengdra gjalda . Það sé um 54 prósent af launum út skipunartímann . Í svarinu er tekið fram að samningur um starfslok Haraldar hafi verið gerður í kjölfar viðræðna um breytingar á skipan lögreglumála , meðal annars á yfirstjórninni . Í ljósi þess hve langan feril sem ríkislögreglustjóri á að baki og hversu langt var eftir af skipunartíma hans hafi verið talið rétt að „ samhliða fyrirhugðum breytingum yrðu gerðar breytingar hjá embætti ríkislögreglustjóra , sem HJ var sammála um “ . Haraldur kæmi þess í stað að ráðgjöf við ráðherra . Ráðherra ekki heimilt að víkja honum úr starfi „ Í viðræðum aðila kom þannig fram að ráðherra teldi mikinn feng í því að fá ráðgjöf HJ varðandi málefni yfirstjórnar lögreglunnar , flutning á verkefnum milli löggæslustofnana , og varðandi sértæka málaflokka , svo sem skipulagða glæpastarfsemi , “ segir í svari Áslaugar . Þá er tekið fram að þar sem ráðherra sé að lögum ekki heimilt að víkja ríkislögreglustjóra úr starfi hafi frumkvæðið orðið að koma frá honum sjálfum . „ Það var enginn annar grundvöllur að starfslokum , “ segir enn fremur . Embætti ríkislögreglustjóra verði ekki lagt niður og óheimilt sé að fara í skipulagsbreytingar eða leggja embætti niður til að koma embættismanni frá .